open-index/open-wikipedia-markdown huggingface dataset:
Ropalopus femoratus

***Ropalopus femoratus*** er en bille som tilhører familien trebukker (Cerambycidae). I Norden er den bare kjent fra Öland og Småland i Sverige.

## Utseende
En middelsstor (8–13&nbsp;mm), nokså slank, svart trebukk. Den kan kjennes fra de andre *[[Ropalopus]]-*artene som er funnet i Norden på at lårene er røde. Antennene er svarte og nesten så lange som kroppen. Pronotum er litt bredere enn langt, med sterkt rundede sider, grovt punktert og matt. Dekkvingene er avlange, parallellsidige med markerte, rettvinklede skuldre. De er mattsvarte og overflaten er læraktig. Dekkvingene dekker ikke bakkroppsspissen. Lårene er noe fortykkede, gulrøde bortsett fra spissene som er svarte, likesom resten av beina.

## Levevis
Larven utvikler seg under barken av løvtrær med hard ved, mest hassel og eik. Hunnene legger egg på uttørkede, nylig døde greiner, som må være soleksponerte. Larveutviklingen tar to år. De voksne billene kan finnes i juni-juli.

## Utbredelse
Arten er utbredt i Mellom- og Sør-Europa, men ikke i de vestligste områdene. I Norden er den bare funnet i Sørøst-Sverige, på Öland og i et lite område av Småland.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callidiini 
******** *Ropalopus femoratus* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilder av arten, fra Encyclopedia of Life
Tidfesting

**Tidfesting** er regler innen skatteretten som avgjør innenfor hvilket inntektsår en inntekt skal komme til beskatning eller en utgift skal fradragsføres. I norsk skatterett gjelder som hovedregel realisasjonsprinsippet, som sier at en inntekt skal beskattes det år da skattyteren får en ubetinget rett til den. Tilsvarende skal en kostnad fradragsføres det år da det for skattyteren oppstår en ubetinget plikt til å dekke eller innfri kostnaden. For inntekter som oppstår innenfor skattyters egen økonomi skal tidfestingen skje det år da fordelen tilflyter skattyteren. Realisasjonsprinsippet gjør seg hovedsakelig gjeldende for kapitalinntekt (herunder også kapitalgevinst) og virksomhetsinntekt.

For visse ytelser, som lønn, pensjon, underholdsbidrag o.l., skal tidfesting først skje i det året da utbetalingen faktisk skjer eller forfaller (kontantprinsippet).

Tidfesting ble tidligere omtalt som periodisering, men begrepsbruken ble endret i og med innføringen av dagens skattelov i 1999.

## Se også
* Innvinning
* Periodisering (regnskapsrettslig)

## Referanser


## Eksterne lenker
* Reglene om tidfesting finnes i skatteloven kapittel 14
Obrium brunneum

***Obrium brunneum*** er en bille som tilhører familien trebukker (Cerambycidae). I Norden finnes den i Danmark og i det sørøstlige Sverige.

## Utseende
En liten (4–7&nbsp;mm), slank, blankt rødbrun trebukk. Den kan kjennes fra slektningen *[[Obrium cantharinum]]* på de lyse, gulrøde beina. Antennene er tydelig lengre enn kroppen og ganske slanke. Hodet er forholdsvis stort, bredere enn pronotum. Pronotum er tydelig lengre enn bredt, utbuktet i midten, ellers parallellsifig, grovt punktert. Dekkvingen er slanke og parallellsidige med markerte skuldre, grovt punkterte og ganske blanke. Beina er forholdsvis slanke, lårene noe kølleformet fortykkede, og lyst gulrøde.

## Levevis
Larven utvikler seg i døde greiner av gran og furu. Greinene bør henge på levende trær og ha tynn bark. Larveutviklingen tar ett-to år. Arten finnes ofte sammen med trebukkene kortvinget granbukk *Molorchus minor*, *[[Pogonocherus fasciculatus]]* og *[[Callidium aeneum]]*. De voksne billene kan finnes i juni-juli og besøker gjerne blomster.

## Utbredelse
Arten er utbredt i Europa, nord til øst-Karelen, sør til Tyrkia, mot øst til Iran. I Norden finnes den i det sørøstlige Sverige og i Danmark.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Obriini 
******** *Obrium brunneum* (Fabricius, 1792)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
*
På frifot

***På frifot*** er et musikkalbum utgitt av Øystein Dolmen og Ellen Klemp under navnet *Knutsen/Nellie Neuf* i 1989 og inneholder musikken fra Barne-tv-serien *[[Knutsen på frifot]]*. Albumet fikk Spellemannprisen 1989 i kategorien «barneplate». 

## Sporliste

# «Sugar in the Morning» (Øystein Dolmen) 3:20
# «Taxi! Taxi!» (Øystein Dolmen) 3:44
# «Karlsvogna» (Øystein Dolmen) 3:51
# «Feskhandler Thorske og hoinn» (Øystein Dolmen) 3:15
# «To snille spøkelser» (Øystein Dolmen) 2:36
# «Jawohl, herre hauptbahnhof» (Øystein Dolmen) 3:00
# «Bli lys!» (Øystein Dolmen) 3:34
# «Den vakreste sang på jord» (Øystein Dolmen) 3:46
# «Samma kor æ går så bli æ kasta ut» (Øystein Dolmen) 2:36
# «Rose i min hånd» (Øystein Dolmen) 3:31
# «Du og jeg og måneskinn» (Øystein Dolmen) 2:45
# «Kållipit hit» (Øystein Dolmen) 3:53
## Medvirkende
### Musikere
* Øystein Dolmen - sang, gitarer, låtskriver, arrangement, effekter
* Ellen Klemp - sang
* Carl Haakon Waadeland - trommer, synth, effekter, sjefsprodusent
* Odd Magne Gridseth - bass
* Gunnar Andreas Berg - gitarer
* John Pål Inderberg - saksofon
* Bård Svendsen - flygel, synth
* Arvid Vårum - gitarer
* Helge Førde - trombone
* Jan Magne Førde - trompet
* Steinar Krokstad - trommer
### Andre medvirkende
* Roger Valstad - lydsjef og tekniker
* Rune Nordal - teknisk vikar
* Lars Botten - coverfoto
## Eksterne lenker
* På frifot
Cross over the Bridge

**«Cross over the Bridge»** er en amerikansk populærmusikksang med melodi og tekst av Bennie Benjamin og George David Weiss. Den ble publisert i 1945.

Den bestselgende versjonen av sangen ble spilt inn på plate av Patti Page i 1954. Den ble utgitt av Mercury Records med katalognummer 70302. Den andre siden var «My Restless Lover».

I Storbritannia ble en versjon spilt inn på plate av Billy Anthony og Tony Brent. Den ble utgitt av EMI på Columbia-etiketten.

Anne Shelton with Ken Mackintosh and his orchestra spilte den inn i London 11. mars 1954. Den ble utgitt av EMI på His Master's Voice-etiketten med katalognummer B&nbsp;10680. I Norge ble den utgitt på His Master's Voice A.L.&nbsp;3424.

## Norsk versjon
Erik Diesen har skrevet en norsk tekst. På norsk bærer den tittelen «Jeg synger en sang».

### Innspillinger
*Nora Brockstedt, The Monn Keys, Egil Monn-Iversens orkester. Utgitt på 78-platen Musica A&nbsp;5163 i 1954.

## Listeplassering
Pages versjon kom på den amerikanske Billboard Best Sellers In Stores-listen 17. februar 1954 og lå der i 23 uker med nummer to som høyeste plassering.

## Referanser
Humbug & Campari

***Humbug & Campari*** er et musikkalbum utgitt av Øystein Dolmen under navnet *Feskhandler Thorske* i 1991

## Sporliste

# «Hainn Bruce Springsteen, hainn Bob, hainn Dylan og æ» (Øystein Dolmen) 3:34
# «Tullerullerullan rundt» (Øystein Dolmen) 3:45
# «Verdens første feskhandler cowboy» (Øystein Dolmen) 4:10
# «Sausnebbet og slangetemmer'n» (Øystein Dolmen) 2:38
# «Sausnebbet og dopingskandalen» (Øystein Dolmen) 4:07
# «Julethorsken» (Øystein Dolmen) 3:01
# «Ballalaika lady» (xxxx/Øystein Dolmen) 2:26
# «Thorske og fesken» (Øystein Dolmen) 2:03
# «Koldbrand og buktaler'n» (Øystein Dolmen) 2:05
# «Showet går på tape» (Øystein Dolmen) 3:28
# «Skruen i magen» (Øystein Dolmen) 2:27
# «Feskhandler Thorske» (Øystein Dolmen/Gustav Lorentzen) 2:08
## Medvirkende
### Musikere
* Øystein Dolmen - sang, gitarer, produsent, låtskriver, fiskestang og clepp 
* Bård Svendsen - produsent, tekniker, keyboard, vokal 
* Andreas Aase - gitarer og ukulelebanjo 
* Odd Magne Gridseth - bass
* Morten Skogstad - trommer
* Kjartan Egeberg  - fiolin og munnspill
* Ellen Klemp - vokal
* Elin Hordvik - vokal
### Andre medvirkende
* Rune Nordal - tekniker
* Gustav Lorentzen - låtskriver 
* Foto-Arne - coverfoto
## Eksterne lenker
* Humbug & Campari
Nederland under Sommer-OL 1936

**Nederland under Sommer-OL 1936**. 128 sportsutøvere fra Nederland deltok i fjorten sporter under sommer-OL 1936 i Berlin. Nederland vant seks gull-, fire sølv- og sju bronsemedaljer og ble nummer ni på medaljestatistikken. Landhockeyspilleren Rein de Waal var Nederlands flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Tveitvatnet (Drangedal)

**Tveitvatnet** er et vann i Kjosen, øst i Drangedal kommune i Telemark. Hovedtilløpene kommer fra Nakksjøområdet via Nakksjøelva og Glitsjøen, og fra Singusdalområdet via *Storelva*, Åkrevatnet og Nåsvannet. Uløpet går via Solbergelva ned til øvre Toke, ved Prestestranda.

Tveitvatnet, som er en del av Kragerøvassdraget, ligger på samme høyde som Nåsvannet og i NVE Atlas er de to regnet som én sammenhengende innsjø.

## Referanser
Grenada under Sommer-OL 1988

**Grenada under Sommer-OL 1988**. Seks sportsutøvere, fire menn og to kvinner fra Grenada deltok i to sporter, friidrett og boksing under Sommer-OL 1988 i Seoul. Det var andre gangen Grenada deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Haiti under Sommer-OL 1988

**Haiti under Sommer-OL 1988**. Fire sportsutøvere, tre menn og en kvinne fra Haiti deltok i to sporter, friidrett og tennis under Sommer-OL 1988 i Seoul. De vant ikke noen medaljer. 

## Medaljer

 
## Eksterne lenker
* Resultater og profilside  på sports-reference.com
Balanse

**Balanse** kan ha flere betydninger:

* Balanse (økonomi), oppstilling i regnskap
*BALANSE, Forskningsrådets satsing for kjønnsbalanse i toppstillinger og forskningsledelse
* Balansesans, mennesker og dyrs sans for å vite hvor kroppen er i forhold til tyngdekraften
* Likevekt, at noe fysisk eller abstrakt har en faktisk eller tenkt likevekt
Colombia under Sommer-OL 1988

**Colombia under Sommer-OL 1988**. Førti sportsutøvere, trettifire menn og seks kvinner fra Colombia deltok i ti grener under Sommer-OL 1988 i Seoul. Colombia kom på delt 46.-plass på den uoffisielle medaljestatistikken med en bronsemedalje. Jorge Enrique Molina var Colombias flaggbærer under åpningsseremonien.

## Medaljer

## Medaljevinnerne

## Kilder
* Colombia under Sommer-OL 1988: Resultater og profilside  på sports-reference.com
Hjertespeil

***Hjertespeil*** er et musikkalbum utgitt av Øystein Dolmen under eget navn i august 2007.  Albumet ble mikset i Larsville Studio av Lars Lien.

## Sporliste

# «To blinde mus» (Øystein Dolmen) 4:21
# «Sammen» (Øystein Dolmen) 3:52
# «Solen borte fra himmelen» (Øystein Dolmen) 2:47
# «Ved mimes brønn» (Øystein Dolmen) 2:33
# «Hjertespeil» (Øystein Dolmen) 3:19
# «Gleden og sorgen» (Øystein Dolmen) 3:28
# «To ravner» (Øystein Dolmen) 3:23
# «Barn av evighet» (Øystein Dolmen) 2:46
# «Pilegrim på jorden» (Øystein Dolmen) 3:17
# «Ilden er vakker» (Øystein Dolmen) 3:01
# «Ta min hånd» (Øystein Dolmen) 3:43
# «Spor i sanden» (Øystein Dolmen) 3:42
# «Dørene åpnes» (Øystein Dolmen) 3:32
# «Nå» (Øystein Dolmen) 0:53
## Medvirkende
### Musikere

* Øystein Dolmen – sang, gitar, synth
* Ulf Risnes – gitar, wurlitzer, synth, tekniker, elektronika-arrangement og produsent
* Truls Waagø – bass, strykebass, cello
* Christian Nystrøm – piano og synth
* Magnus Forsberg – trommer
* Torunn Sævik – sang 
* Maria Klemp Dolmen – sang
* Dag Bårdstu - flygel
### Andre medvirkende
* Aud Kobbergård – foto
* Lasse Rosin – mastering
* Pål Brekkås – tekniker
* Lars Gunnar Lien – miks
## Eksterne lenker
* Hjertespeil
Japan under Sommer-OL 1988

**Japan under Sommer-OL 1988**. 255 sportsutøvere, 186 menn og sekstini kvinner fra Japan deltok i tjuetre sporter under Sommer-OL 1988 i Seoul. Japan kom på fjortendeplass med fire gull-, tre sølv- og sju bronsemedaljer.
 
## Medaljer

## Medaljevinnerne

## Eksterne lenker
* OL-resultater på Sports-reference.com
Zaire under Sommer-OL 1988

**Zaire under Sommer-OL 1988**. Femten sportsutøvere fra Zaire deltok i tre sporter under Sommer-OL 1988 i Seoul. De vant ikke noen medaljer.
Ole Martin Alfsen

**Ole Martin Alfsen** (født 1969) er en norsk kokk, matskribent og vinkelner som er kjent fra sin deltakelse i flere matprogrammer på TV.

Ved Gastronomisk Institutt i Stavanger ble han *food and beverage consultant* og vinkelner i 2000. Med Tom Victor Gausdal var han fast mat- og vinskribent for Dagsavisen 2002-11. Etter konkursen ved Gastronomisk i 2008 gikk ble han *fagansvarlig mat og drikke* og Sommelier på Kulinarisk Akademi i Oslo. 

Etter utdannelsen som kokk og vinkelner virket han noen år i Nederland. I 1996 var han kokk i NRK-serien ''Vis meg ditt kjøleskap''. Samtidig som han var kjøkkensjef på Lipp i Oslo og ved Millenium. Året etter var han kokk ved Palace Grill sammen med Øyvind Hjelle, og ble TV-kokk i ''God morgen Norge'' på TV 2. Hans neste tv-deltakelse var i *Kokkelerium* på TVNorge der to kjendiser skulle lage maten Alfsen hadde laget. Han har over flere år vært ekspertkommentator i TVNorges ''4-stjerners middag halv åtte''.  

I 2022 var han utfordrer i *[[Farmen kjendis]]*, men ble ikke valgt som deltaker. 

## Bibliografi
* 
* 
* 
* 
* 
* 
* 
* 
* 

## Referanser


## Eksterne lenker
*
Jamaica under Sommer-OL 1988

**Jamaica under Sommer-OL 1988**. Trettifem sportsutøvere fra Jamaica deltok i fem sporter under Sommer-OL 1988 i Seoul. Jamaica kom på 34.-plass på medaljestatistikken med to sølvmedaljer.  

## Medaljer

## Medaljevinnerne

## Eksterne lenker
* Resultater og profilside  på sports-reference.com
Liberia under Sommer-OL 1988

**Liberia under Sommer-OL 1988**. Åtte sportsutøvere fra Liberia deltok i to grener under Sommer-OL 1988 i Seoul. De vant ikke noen medaljer.

## Medaljer

## Friidrett

;Menn
Løpsøvelser

|-align=center
|rowspan= 2 align=left|Oliver Daniels
|align=left|100 m
|10,68
|55
|colspan=6|Gikk ikke videre
|-align=center
|align=left|200 m
|21,59
|39 **Q**
|22,25
|39
|colspan=4|Gikk ikke videre
|-align=center
|align=left|Samuel Birch
|align=left|100 m
|11,68
|101
|colspan=6|Gikk ikke videre
|-align=center
|align=left|Nimley Twegbe
|align=left|800 m
|1.58,43
|66
|colspan=6|Gikk ikke videre
|}

;Kvinner
Løpsøvelser

|-align=center
|rowspan= 2 align=left|Melvina Vulah
|align=left|100 m
|12,16
|51
|colspan=6|Gikk ikke videre
|-align=center
|align=left|200 m
|25,46
|51
|colspan=6|Gikk ikke videre
|}

Tekniske øvelse

|-align=center
|align=left|Melvina Vulah
|align=left|Lengdehopp
|5,23
|28
|colspan=2|Gikk ikke videre
|}

## Eksterne lenker
* Resultater og profilside  på sports-reference.com
Monaco under Sommer-OL 1988

**Monaco under Sommer-OL 1988**. Ni sportsutøvere fra Monaco deltok i Sommer-OL 1988 i Seoul. De vant ingen medaljer.  
  
## Medaljer

## Kilder
* Monaco under Sommer-OL 1988: Resultater og profilside  på sports-reference.com
Pakistan under Sommer-OL 1988

**Pakistan under Sommer-OL 1988**. Trettien sportsutøvere fra Pakistan deltok i seks sporter under Sommer-OL 1988 i Seoul. Det var tiende gangen som Pakistan deltok i et sommer-OL. De kom på delt 46.-plass med en bronsemedalje.
  
## Medaljer

## Medaljevinnerne

## Eksterne lenker
* OL-resultater på Sports-reference.com
Salomonøyene under Sommer-OL 1988

**Salomonøyene under Sommer-OL 1988**. Fem mannlige sportsutøvere fra Salomonøyene deltok i fire sporter, bueskyting, friidrett boksing og vektløfting under Sommer-OL 1988 i Seoul. Det var andre gangen som Salomonøyene deltok i et sommer-OL, de vant ikke noen medaljer.

## Medaljer
Storbritannia under Sommer-OL 1988

**Storbritannia under Sommer-OL 1988**. 382 sportsutøvere fra Storbritannia deltok i tjuefem sporter under Sommer-OL 1988 i Seoul. De kom på tolvteplass med tre gull-, fem sølv- og fem bronsemedaljer. Landhockeyspilleren Ian Taylor var Storbritannias flaggbærer under åpningsseremonien.  

## Medaljer

## Medaljevinnerne
Tetropium gabrieli

***Tetropium gabrieli*** er en bille som tilhører familien trebukker (Cerambycidae). Den er en mellomeuropeisk art som nylig har spredt seg til det sørligste Sverige.

## Utseende
En middelsstor (9–19&nbsp;mm), slank, mørkbrun til svart trebukk. Antennene er vel halvparten så lange som kroppen. Hodet er kort og bredt, pronotum omtrent så bredt som langt med rundede sider. Hodet og pronotum har mer eller mindre tydelige midtfurer. Kroppen er ganske kraftig innsnørt mellom pronotum og dekkvingene. Dekkvingene er avlange og smale, parallellsidige, med markerte skuldre, tett og fint hårkledt, knapt synlig punkterte, med litt utydelige lengderibber. Beina er forholdsvis korte og mørkbrune, lårene kraftig fortykkede.

## Levevis
Larvene utvikler seg under barken på nylig døde lerketrær, også på tømmer. Av og til kan den også leve på furu og gran. Den har en usedvanlig rask larveutvikling og kan i varme somre greie to generasjoner.

## Utbredelse
Arten er utbredt i Mellom-Europa inkludert Storbritannia, også i Alpene. Den forekommer i den østlige Danmark og ble i 2006 funnet ynglende i Sverige for første gang. Ellers er den funnet en del ganger i importert trevirke av lerk.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien stubbebukker, Spondylidinae Audinet-Serville, 1832  – 75 arter, 17 i Europa
******* Gruppe Asemini
******** *Tetropium gabrieli* Weise, 1905

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilder av arten
Crash Bash

**Crash Bash** er en Sony Computer entertainment spill utgit av Eurocom til PlayStation i oktober 2000. Den var først utgitt 6. november i Nord-Amerika og 1. desember i Europa. Crash Bash var i den tid den kom ut den femte serien i Crash Bandicootspillet.( crash bandicoot, crash bandicoot 2, crash Bandicoot 3 og Crash team Racing.)

Denne var den første serien av spillet som ikke blei produsert av Naughty Dogg, siden Naughty Dogg var isteden opptatt av å lage Jack&Daxter i den tiden. Spillet foregår i små verdener hvor brødrene UKA UKA og AKU AKU kjemper for å finne ut hvem er den sterkeste av ond og den gode.

## Spillet
Hovedspillet i Crash Bandicoot er Adventure mode hvor spilleren skal vinne alle 28 verdener for å vinne,(trophies.) Spilleren vinner forskjellige trofèr, Diamanter og Krystaler pluss tids relicer i hver verden. Adventure Mode kan enten spilles alene eller sammen med en venn, men er mye vanskeligere å fullføre alene. Spesielt på relic utfordringene hvor alle de tre andre motstanderne har deg alene som mål.
Det finnes 5 forskjellige hovedrom, og å klare alle disse rommene får man 200% i spillet men disse gir ikke noen ekstra bonus for spillet.

Som alle andre Crash serier så går spilleren fra rom til rom(Warped Rom), i hver rom er det flere nivåer. For å gå videre fra en rom til en annet så må man møtte of bekjempe nivåets bosser. For å møtte bossene så må man vinne en antall trofèr, crystaler og diamanter(forskjellige i antall fra rom til rom.)

## Karakterer
Spillet er delt i 2 grupper. De onde og de gode. De gode er Crash, Coco, Tiny og Dingodile. Tiny og Dingodile er på den godes side fordi AKU AKU syntes at det er urettferdig med 6 mot 2 og oppfordrer UKA UKA til å gi over 2 av hans menn for å rettferdiggjøre kampen, noe UKA UKA går med på. De onde er Dr. Neo Cortex, Dr. N. Brio, Caola Kong og Rilla Roo. Rilla roo er en ny karakter i crash serien som er blanding av kenguru og gorilla.

Karakterene er fordelt på 4forskjellige *meny typer*, foerdelt på forskjellige egenskaper i hver av de forskjeligge nivåene. Crash og coco har de samme egenskapene, Coretx og N. Brio, tiny og Koala Kong samt Dingodile og Rilla Roo.

Papu Papu, Berminator, komodoe Joe Brothers og Nitro Oxide er bossene på hver av de 4 første nivåene. Flere andre forskjellige karakterer har også ofte roller i en del verdener. Fake crash er også tiligjenngelig i den japanske versjonen.
## Mottagelse

Spillet fikk blandede anmeldelser.

## Referanser


## Eksterne lenker
*
Asemum tenuicorne

***Asemum tenuicorne*** er en bille som tilhører familien trebukker (Cerambycidae). Den er bare funnet på Gotska Sandön (Sverige) i Nord-Europa.

## Utseende
En middelsstor (13–16&nbsp;mm), avlang og litt flat, brunsvart trebukk med middels lange, tynne atenner. Antennene er omtrent halvparten så lange som kroppen. Hodet er kort og bredt, fasettøynene temmelig små og nyreformede. Pronotum er omtrent så bredt som langt og nærmest ovalt, med rundede sider. Dekkvingene er parallellsidige med markerte, rettvinklede skuldre, hver vinge med to lengderibber. Overflaten er læraktig. Beina er korte og mørke.
 
## Levevis
Biologien til denne arten er dårlig kjent, men man regner med at den ligner slektningen svart stubbebukk (*Asemum striatum*). Den ser ut til å være knyttet til furuer som har vært døde noen år.

## Utbredelse
Det er en østlig art som har en svært liten, isolert bestand på Gotska Sandön i Sverige. Nærmeste andre bestand er på Krimhalvøya, ellers finnes den i Kaukasus, Hellas, Lilleasia og Syria.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien stubbebukker, Spondylidinae Audinet-Serville, 1832  – 75 arter, 17 i Europa
******* Gruppe Asemini
******** *Asemum tenuicorne* Kraatz, 1879

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilde av arten
Gilly, Gilly, Ossenfeffer, Katzenellen Bogen by the Sea

**«Gilly, Gilly, Ossenfeffer, Katzenellen Bogen by the Sea»** er en amerikansk populærmusikksang med melodi og tekst av Al Hoffman og Dick Manning. Den ble publisert i 1954.

Den best kjente versjonen i USA ble spilt inn på plate av The Four Lads 27. februar 1954. Den best kjente versjonen i Storbritannia, med Max Bygraves, ble også spilt inn på plate i 1954. Innspillingen med The Four Lads ble utgitt i USA av Columbia Records med katalognummer 40236. Max Bygraves' innspilling ble utgitt i Storbritannia av EMI på His Master's Voice-etiketten med katalognummer B&nbsp;10734.

Four-In-A-Chord, med Instrumental Accompaniment, har også spilt inn sangen. I Norge ble den utgitt på 78-platen Harmoni 604. Sangen er jevnlig med i leken kjent som «One Song to the Tune of Another» i panelshowet *I'm Sorry, I Haven't a Clue*, som har gått på BBC radio i mange år.

Heino Gaze har skrevet en tysk tekst. Den tyske tittelen er identisk med originaltittelen. Bibi Johns und Die Starlets, Franz Thon und das Tanzorkester des NWDR, Hamburg, spilte den inn i Hamburg 5. september 1954. Sangen ble utgitt av Electrola med katalognummer EG&nbsp;8116. I Norge ble den utgitt på His Master's Voice A.L&nbsp;3484.

Torst. Sveinsson har skrevet en islandsk tekst med tittelen «Svo ung og blid». Nora Brockstedt med The Monn Keys og Egil Monn-Iversens orkester spilte den inn 20. august 1955. Sangen ble utgitt på 78-platen Musica IM&nbsp;92.

## Norsk versjon
Arne Bendiksen har skrevet en norsk tekst. Den norske tittelen er «Huset bakom hekken».

### Innspilling
*Nora Brockstedt, Egil Monn-Iversens orkester. Utgitt på 78-platen Musica A&nbsp;5164 og på EP-platen Musica NEP-806.

## Listeplasseringer

## Referanser
Tetropium aquilonium

***Tetropium aquilonium*** er en bille som tilhører familien trebukker (Cerambycidae). Den er en sjelden, nordlig art som ikke er funnet i Norge, men kanskje kan forekomme i Finnmark.

## Utseende
En middelsstor (8–13&nbsp;mm), avlang, mørkbrun trebukk. Kroppen er nokså jevnbred og litt flat. Antennene er snaut halvparten så lange som kroppen. Hodet er kort og bredt, pronotum er litt bredere enn langt med rundede sider. Det har virvlende, lys behåring. Dekkvingene er avlange og smale, parallellsidige, med markerte skuldre, tett og fint hårkledt, knapt synlig punkterte. Beina er forholdsvis korte og mørkbrune.

## Levevis
Larvene utvikler seg i levende, grovbarkete graner. Larven lever i barken og går ikke inn i veden. De voksne billene er funnet fra slutten av juni til august, og er trolig nattaktive. Ellers er lite kjent om biologien til denne sjeldne arten.

## Utbredelse
Arten har en ganske begrenset utbredelse med funn fra det nordligste Sverige og Finland, Kolahalvøya, Petsjenga- og Petsjora-områdene i det nordlige Russland og det vestlieg Sibir. Arten er foreløpig ikke funnet i Norge, men det er flere funn nær grensen til Norge og det er sannsynlig at den kan forekomme i Finnmark.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien stubbebukker, Spondylidinae Audinet-Serville, 1832  – 75 arter, 17 i Europa
******* Gruppe Asemini
******** *Tetropium aquilonium* Plavilstshikov, 1940

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
*
Parlamentsvalget i Storbritannia 2010

**Parlamentsvalget i Storbritannia 2010** fant sted 6. mai etter at parlamentet var blitt oppløst 12. april. Det ble avholdt valg til Underhuset i 649 valgdistrikt etter ordningen med flertallsvalg i enmannskretser. 

Det konservative partiet ble størst med 306 mandater, mens Labour endte med 258 og Liberaldemokratene med 57 mandater. Øvrige partier fikk til sammen 29 mandater. Siden ingen partier oppnådde rent flertall i Underhuset, resulterte valget i et såkalt vippeparlament. Sist det skjedde var etter valget i februar 1974.

Etter noen dager med forhandlinger kom Det konservative partiet og Liberaldemokratene til enighet om en koalisjonsregjering. Statsminister Gordon Brown gikk av 11. mai, og de konservatives leder David Cameron overtok i Downing Street Nr. 10.

Valgkampen ble sterkt preget av at lederne for de tre store partiene for første gang i britisk historie møttes i TV-sendte debatter. Liberaldemokratenes leder Nick Clegg gjorde en svært god figur, særlig i den første debatten. Partiet hevdet seg godt på meningsmålinger fram mot valget, men på selve valgdagen viste det seg at den ventede framgangen uteble.

Det konservative partiets seier var ventet etter 13 år med Labour-styre, økonomiske nedgangstider og sviktende popularitet for Gordon Brown. 

For første gang siden 1979 hadde ingen av hovedkandidatene ledet en valgkamp tidligere.

## Tidslinje
*6. april: Gordon Brown besøkte Buckingham Palace og ba dronningen oppløse parlamentet den 12. april.
*12. april: Parlamentet oppløses.
*15. april: Den første partilederdebatten på TV, om hjemlige forhold.
*22. april: Den andre partilederdebatten, om internasjonale affærer.
*29. april: Den tredje partilederdebatten, om økonomi og skatter.
*6. mai: Valgdag.
*11. mai: David Cameron blir statsminister i en koalisjonsregjering.
*18. mai: Parlamentet samles.
*25. mai: Åpningen av parlamentet.
*27. mai: Stemmegivning i det siste distriktet, Thirsk and Malton.

## Meningsmålinger
Etter at valgdagen ble bestemt 6. april hadde YouGov meningsmålinger hver dag.

## Avisstøtte

## Referanser
Leptura aethiops

***Leptura aethiops*** er en av blomsterbukkene (Lepturinae), en bille som tilhører trebukkene (Cerambycidae). Denne arten finnes bare i Danmark i Norden.
 
## Utseende
En middelsstor (10–15&nbsp;mm), slank, blankt svart trebukk. Den er den eneste nordiske blomsterbukken som er helt svart (*[[Stenurella nigra]]* er svart med rød underside på bakkroppen). Antennene er omtrent så lange som kroppen. Pronotum er klokkeformet sett ovenfra, med spisse bakhjørner som er like brede som dekkvingene. Disse er tilsmalnende fra de rundede skuldrene bakover. Beina er ganske lange.

## Levevis
*Leptura aethiops* har larver som lever i død ved av løvtrær, som lind, or, hassel og selje, også i furu. De finnes helst på fuktige, skyggefulle steder. De voksne (imago) finnes i juni og juli, de er varmeelskende og oppsøker gjerne åpne blomster, som vendelrot på jakt etter nektar og pollen.

## Utbredelse
Den er utbredt i Europa, men ikke lengst vest. Østover er den utbredt i Asia til Sibir og Japan. I Norden finnes arten bare i Danmark.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Leptura aethiops* Poda, 1761 (synonym *[[Strangalia aethiops]]*)

## Litteratur
* Ehnstõm, B. & Holmer, M. 2007. *Nationalnycklen till Sveriges Flora och fauna. Skalbaggar: Långhorningar. Coleoptera: Cerambycidae.* ArtDatabanken, SLU, Uppsala. 302 sider. ISBN 978-91-88506-62-7
 
## Eksterne lenker
*
Kulturhuset Islands Brygge

**Kulturhuset Islands Brygge** er et kulturhus på Islands Brygge på veien Islands Brygge midt i Havneparken i København.

Kulturhuset ble bygget i 2000 som en erstatning for det nedrevne kulturhuset Gimle, som lå på Ny Tøjhusgrunden. Huset er tegnet av arkitektfirmaet Fogh og Følner Arkitektfirma ApS, som vant arkitektkonkurransen arrangert av Københavns Ungdomscentre.

Kulturhuset drives av et brukerstyre som er ansvarlig overfor Københavns kommune.

## Eksterne lenker
*
Arhopalus ferus

***Arhopalus ferus*** er en bille som tilhører familien trebukker (Cerambycidae). Den er utbredt nord til den sørlige Sverige, men ikke i Norge.

## Utseende
En middelsstor til ganske stor (9–27&nbsp;mm), avlang og noe flat, brun til brunsvart trebukk. Den ligner mye på brun stubbebukk (*Arhopalus rusticus*), men skiller seg fra denne på pronotums form: ganske firkantet hos brun stubbebukk, med kraftig rundete sider hos *A. ferus*. Dessuten er fasettøynene nakne, mens de er tydelig hårete hos brun stubbebukk. Antennene er nesten så lange som halve kroppen. Hodet er kort og bredt, fasettøynene er ganske store og nyreformede, uten lange hår innimellom fasettene. Pronotum er bredere enn langt, nesten ovalt med sterkt rundede sider og lite fremtredende hjørner. Det har en tydelig grop på hver side, mellom disse en grunn midtfure. Dekkvingene er parallellsidige med markerte, rettvinklede skuldre, hver vinge med to lengderibber. Beina er brune og forholdsvis korte.

## Levevis
Larvene utvikler seg i nylig furustammer som har vært døde noen år. Eggene legges i barksprekker, nær bakken for stående trær, og larven lever først en tid under barken før den gnager seg ned i røttene. Larveutviklingen tar 2-3 år. De voksne billene finnes i juli, og er nattaktive. Om dagen gjemmer de seg i barksprekker. Arten er trolig favorisert av skogbranner.

## Utbredelse
Arten er utbredt i det østlige Europa, Midtøsten og Sibir. I Norden finnes den på Vestjylland i Danmark, det er også spredte, mest gamle, funn fra resten av Danmark og det sørlige Sverige, men ingen fra Norge.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien stubbebukker, Spondylidinae Audinet-Serville, 1832  – 75 arter, 17 i Europa
******* Gruppe Asemini
******** *Arhopalus ferus* (Mulsant, 1839)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
*
Mågelibanen

**Mågelibanen** var en to-spors pendelbane med to vogner som lå like ved Vetlavatnet og Mågeli kraftverk i Skjeggedal, ved Tyssedal i Odda kommune i Hordaland. Banen var 960 meter lang og hadde en høydedifferanse på 430 meter. Banens endestasjon Mågelitopp, populært kalt Topp, ligger 860 moh.

Mågelibanen inngikk i det industrielle kulturlandskapet i Skjeggedal og kulturmiljøet rundt det fredete kulturminne Tyssedal kraftanlegg.

## Historie
Mågelibanen ble bygget i 1911–1912 av Tyssefaldene AS for transport av anleggsfolk og utstyr til fjells i forbindelse med kraftutbyggingen av Bersåvassdraget i Tyssedalsfjellene. Banen ble senere brukt av selskapet ved tilsyn og vedlikehold av anleggene og i forbindelse med senere kraftutbygginger i samme fjellområde.

3. april 1955 skjedde en alvorlig ulykke. Banen var den gang ikke godkjent for persontransport, men i forbindelse med påsken hadde man gitt dispensasjon. 12 personer og en god del bagasje var med banen oppover. I det bratteste partiet røyk wiren. Det fantes ingen sikkerhetssystemer som stoppet vogna. To personer døde, og flere ble alvorlig skadet.

## Oppgradering
I forbindelse med Tyssefaldenes 50-årsjubileum i 1956 ble banen oppgradert og gitt som folkegave til Tyssedals innbyggere. Da banen ble tillatt for offentlig personbefordring, fikk allmennheten lettere tilgang til de attraktive friluftsområdene ved Hardangervidda.

## Nyere tid
Kabelbanen ble modernisert i 1988. En periode på slutten av 1990-tallet og begynnelsen av 2000-tallet åpnet også banen for turistkjøring. Den ble et reisemål for besøkende og en del av opplevelsen av stenformasjonen Trolltunga. Banen var drift fram til 2012, da den ble stengt for kommersiell bruk av sikkerhetshensyn. Miljøverndepartementet godkjente i 2013 en kommunal reguleringsplan for å bygge en 4300 meter lang bilvei med 13 hårnålssvinger til Topp, under forutsetning av at den øvre del av trallebanen ble bevart og at portalen nederst i anlegget ble stående.

## Tekniske data

## Referanser
 

## Eksterne lenker
* Om Mågelibanen – Roller coaster from wilderness
* Film
* Statkraft
* TV2 nyhetene påsken 2012
Macroleptura thoracica

***Macroleptura thoracica*** er en av blomsterbukkene (Lepturinae), en bille som tilhører trebukkene (Cerambycidae). Denne arten, som er den eneste i slekten *Macroleptura*, er bare funnet i Finland i Norden.

## Utseende
En ganske stor (18–28&nbsp;mm) og kraftig trebukk – Europas største representant for Lepturinae. Det er stor forskjell mellom kjønnene- hunnen er ensfarget brunrød bortsett fra hodet som er svart, mens hannen har rødt pronotum og svarte dekkvinger. Antennene er rundt halvparten så lange som kroppen. Beina er mørke.

## Levevis
Larven utvikler seg i svært grove (60–100&nbsp;cm diameter), stående tørrtrær eller høystubber av løvtrær, særlig osp. Trærne må være angrepet av hvitråte. Slike trær er ganske sjeldne, dette kan kanskje forklare hvorfor arten er så sjelden. Larveutviklingen tar 3-4 år. De voksne billene er funnet mellom slutten av juni og begynnelsen av august, i motsetning til de fleste andre blomsterbukker besøker de sjelden blomster.

## Utbredelse
Arten er utbredt i det sørlige Europa sør til Romania, mot øst til Sakhalin og Japan. Arten er funnet noen ganger i det sørvestlige Finland, men det er usikkert om den har overlevd der fram til i dag.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Macroleptura thoracica* (Creutzer, 1799) (synonym *[[Leptura thoracica]]*)

## Litteratur
* Ehnstõm, B. & Holmer, M. 2007. *Nationalnycklen till Sveriges Flora och fauna. Skalbaggar: Långhorningar. Coleoptera: Cerambycidae.* ArtDatabanken, SLU, Uppsala. 302 sider. ISBN 978-91-88506-62-7

## Eksterne lenker
* 
* Bilder av arten
Trinidad og Tobago under Sommer-OL 1988

**Trinidad under Sommer-OL 1988**. Seks sportsutøvere, fire menn og to kvinner fra Trinidad og Tobago deltok i tre sporter, friidrett, sykling og svømming under Sommer-OL 1988 i Seoul. De vant ikke noen medaljer.

## Medaljer
Vietnam under Sommer-OL 1988

**Vietnam under Sommer-OL 1988**. Ti sportsutøvere fra Vietnam deltok i fem sporter under Sommer-OL 1988 i Seoul. De vant ikke noen medaljer.  
 
## Medaljer
Gemini Residence

**Gemini Residence** er en boligbygning på Islands Brygge, København. Bygningen ligger ved vannet ved Bryggebroen overfor Fisketorvet.  Bygningen er en 42&nbsp;meter høy ombygd frøsilo som tidligere tilhørte Dansk Sojakagefabrik. 

Frøsiloene ble opprinnelig bygd i 1963, men ble i tiden 2002 &ndash; 2005 bygd om til 84 leiligheter ved at leilighetene ble montert på utsiden av siloene, og på den måten ble den ferdige bygningen seende ut som et åttetall ovenfra. Interiøret er beholdt som et nesten tomt rom, og benyttes til lobby, trapper og heiser. På toppen er det lagt et gjennomsiktig tak av texlon.

Bygningen ble tegnet av arkitektene MVRDV, (Nederland) og JJW Arkitekter, mens NCC stod for selve byggingen.

Nær bygningen ligger Wennbergsiloen og Pressesiloen, som også er ombygde siloer som tidligere tilhørte soyakakefabrikken.

## Referanser


## Eksterne lenker
* Om bygningen fra JJW Arkitekter
* Om bygningen fra MVRDV
Sri Lanka under Sommer-OL 1988

**Sri Lanka under Sommer-OL 1988**. Seks sportsutøvere (fire menn og to kvinner) fra Sri Lanka deltok i tre sporter under Sommer-OL 1988 i Seoul. De vant ingen medaljer.
Judolia cerambyciformis

***Pachytodes cerambyciformis*** er en bille som tilhører familien trebukker (Cerambycidae). I Norden finnes den bare i Danmark.

## Utseende
En middelsstor (7–12&nbsp;mm), temmelig bred, svart trebukk, dekkvingene gule med svarte flekker. Arten har en karakteristisk, kort og bred kroppsform og er lett å kjenne. Antennene er nesten så lange som kroppen, ganske tynne. Hodet er forholdsvis stort og bredt. Pronotum er klokkeformet sett ovenfra, med litt uttrukne bakhjørner. Dekkvingene er korte og brede (ca. en og en tredjedel så lange som til sammen brede), gule, hver vinge med 3-4 svarte flekker. Beina er påfallende lange og slanke sammenlignet med den korte og brede kroppen.

## Levevis
Larven utvikler seg i døde røtter, både på løvtrær og bartrær, vanligst kanskje på bjørk, or og eik. Røtter på vindfelte trær ser ut til å være særlig attraktive såfremt de fortsatt er dekket med jord. Utviklingen tar to år. De voksne billene kan finnes i juni-juli, gjerne på blomster.

## Utbredelse
Arten er utbredt i Mellom-Europa og det nordlige Sør-Europa, østover til Kaukasus. I Norden finnes den bare i Danmark, der den forekommer på Jylland og Fyn.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Pachytodes cerambyciformis* (Schrank, 1781) (synonym *Judolia cerambyciformis*)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilde av arten
Amerikansk Samoa under Sommer-OL 1988

**Amerikansk Samoa under Sommer-OL 1988**. Det deltok sju sportsutøvere, seks menn og en kvinne fra Amerikansk Samoa i fire sporter, friidrett, boksing, bryting og vektløfting under Sommer-OL 1988 i Seoul. Dette var første gangen Amerikansk Samoa deltok i et sommer-OL. De vant ikke noen medaljer.

## Medaljer

## Kilder
* Resultater og profilside  på sports-reference.com
Edson Braafheid

**Edson René Braafheid** (født 8. april 1983) er en surinamskfødt nederlandsk fotballspiller som spiller for den amerikanske klubben Austin Bold FC.

Han har tidligere spilt for de nederlandske klubbene FC Utrecht og FC Twente, og de tyske klubbene Bayern München og Hoffenheim. I 2018 brøt han kontrakten med FC Utrecht for å flytte til USA sammen med sin kone.

Han begynte sin profesjonelle karriere i den nederlandske klubben FC Utrecht.

## Referanser


## Eksterne lenker
* 
*  Edson Braafheid hos altomfotball.no
Københavns Havnebad

**Københavns Havnebade** er et system av badeanlegg i Københavns havn. Der finnes i øyeblikket to havnebad, hvorav det største ligger ved Islands Brygge og er en del av Havneparken. Utover dette planlegges en rekke ytterligere havnebad, herunder Sluseholmen i Sydhavnen og i Svanemøllebukten. Havnebadene supplerer byens egentlige badestrender, som Amager Strandpark.

Sesongen 2002 åpnet havnebadet på Islands Brygge som det første av byens havnebad. I 2003 ble havnebadet seilt over til Havneholmen mved Fisketorvet, men til gjengjeld ble det bygd et permanent og større havnebasseng på Islands Brygge.

Havnebadet ved Islands Brygge har i alt tre bassenger. Badet har en samlet kapasitet på 600 badende. Der er et plaskebasseng, et basseng for barn, og et svømmebasseng på 75&nbsp;meter som er forbundet med et stupebasseng med avsatser på tre og fem meter.

## Referanser
Belgia under Sommer-OL 1988

**Belgia under Sommer-OL 1988**. Femtini sportsutøvere, trettifem menn og tjuefire kvinner fra Belgia, deltok i tretten sporter under Sommer-OL 1988 i Seoul. Belgia kom på delt 44.-plass med to bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Ole Martin Olsen

**Ole Martin Olsen** (født 1885, død 15. april 1912) var én av de norske passasjerene som reiste med «Titanic», som sank på sin jomfrutur. Han var fra Sunnhordland.

Den 10. april 1912 gikk han ombord på Titanic i Southampton; han var på vei til Broderick i Canada.
Han reiste på 3. klasse, sammen med noen engelske passasjerer. Både han og hans romkamerater mistet livet i forliset 15. april. Om hans lik ble funnet, ble han aldri identifisert.

## Se også
* Liste over norske passasjerer ombord på RMS Titanic

## Referanser


## Eksterne lenker
* Ole Martin Olsen - Encyclopedia Titanica
Liège–Bastogne–Liège 2008

**Liège–Bastogne–Liège 2008** var den 94. utgaven av Liège–Bastogne–Liège. Rittet ble arrangert 27. april 2008.

## Resultater

## Eksterne lenker
*
Dansk Sojakagefabrik

**Dansk Sojakagefabrik** på folkemunne kalt **Sojakagen**, var en fabrikk som foredlet soyabønner til dyrefôr og matolje. Soyaen ble fraktet til landet med skip fra Det Østasiatiske Kompagni, og fabrikken var etablert av rederiet. Den ble grunnlagt i 1909 på Islands Brygge i København og utviklet seg til en betydelig arbeidsplass som på 1950-tallet sysselsatte ca  arbeidere, hvorav mange bodde i det samme området.

Firmaet utvidet med fabrikker i andre byer som  Aalborg, Helsingborg, Hangö i Finland og utvidet sortimentet. Inntil nedleggelsen var der en del protester fra beboerne i området.

15. juli 1980, like over midnatt, oppstod der en eksplosjon i ekstraksjosanlegget som kunne høres og merkes over det meste av København. 23 personer ble skadet, og de materielle skadene beløp seg til omkring 200&nbsp;millioner kroner. Anlegget ble ikke gjenoppbygd, og selv om firmaet fortsatte produksjonen fikk det problemer med økonomien. Fabrikken ble derfor stengt den 17. januar 1991. Etter stengingen forsøkte Det Østasiatiske Kompagni å selge anlegget til Pakistan, men handelen mislyktes etter press fra blant andre Greenpeace.

På fabrikkområdet har det blitt foretatt en grundig rengjøring, og området ble omgjort til boligområde i 1999 og omdøpt til Havnestad. En del av de gamle bygningene har blitt restaurert, ombygd og gjenbrukt, deriblant Gemini Residence (som er bygd utenpå to gamle siloer), Pressesiloen og Zeppelinerhallen.

## Referanser
Pedostrangalia revestita

***Pedostrangalia revestita*** er en bille som tilhører familien trebukker (Cerambycidae). I Norden er den funnet i Danmark og Sør-Sverige.

## Utseende
En middelsstor (8–15&nbsp;mm), spoleformet trebukk. Hodet, det innerste antenneleddet, pronotum, bakkroppen, lårene og leggene er røde, mens resten av antennene, dekkvingene og føttene er svarte.

## Levevis
Larven utvikler seg ved roten av døde greiner som sitter igjen på levende løvtrær, og i korte greinestumper. Den er oftest funnet på alm, men går også på eik og andre løvtrær. Den ser ut til å være meget kresen når det gjelder vedens beskaffenhet og nedbrytingsgrad, men kan bruke samme grein i flere generasjoner. Utviklingen tar 2-3 år. De voksne billene finnes i juni-juli, og besøker gjerne blomster.

## Utbredelse
Arten er utbredt i Mellom- og Sør-Europa, men er sjelden. I Norden forekommer den sjeldent i Danmark og det sørligste Sverige.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Pedostrangalia revestita* (Linnaeus, 1767) (synonym *[[Leptura revestita]]*, *[[Strangalia revestita]]*)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilder av arten
Chile under Sommer-OL 1988

**Chile under Sommer-OL 1988**. Sytten sportsutøvere, seksten menn og en kvinne fra Chile deltok i seks sporter under Sommer-OL 1988 i Seoul. Chile kom på delt 36.-plass med en sølvmedalje. Friidrettsutøveren Gert Weil var Chiles flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Algerie under Sommer-OL 1988

**Algerie under Sommer-OL 1988**. 42 sportsutøvere fra Algerie deltok i sju grener under Sommer-OL 1988 i Seoul. Dette var femte gangen Algerie deltok i et OL, de vant ingen medaljer.

## Medaljer

## Kilder
* Resultater og profilside  på sports-reference.com
Barbados under Sommer-OL 1988

**Barbados under Sommer-OL 1988**. Sytten sportsutøvere, seksten menn og en kvinne fra Barbados deltok i sju sporter under Sommer-OL 1988 i Seoul. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Caymanøyene under Sommer-OL 1988

**Caymanøyene under Sommer-OL 1988**. Åtte sportsutøvere fra Caymanøyene deltok i to sporter under Sommer-OL 1988 i Seoul. Det var tredje gangen Caymanøyene deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Den dominikanske republikk under Sommer-OL 1988

**Den dominikanske republikk under Sommer-OL 1988**. Seksten sportsutøvere, femten menn og en kvinne fra Den dominikanske republikk deltok i fem sporter, friidrett, boksing, judo, bordtennis og vektløfting i Sommer-OL 1988 i Seoul. De vant ingen medaljer.
 
## Medaljer

## Eksterne lenker
* Resultater og profilside  på sports-reference.com
Ghana under Sommer-OL 1988

**Ghana under sommer-OL 1988**. 17 sportsutøvere fra Ghana deltok i fire sporter, boksing, bordtennis og friidrett under Sommer-OL i Seoul. Ghana, som deltok for sjuende gangen i et sommer-OL, vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Kinas riksvei 221

**Kinas riksvei 221** (*G221*) løper fra Harbin i provinsen Heilongjiang til Tongjiang i samme provins. Den er 668 kilometer lang.

## Rute og distanse